**228/2020. (XII.03.)„kt.”sz. határozat**

**Az AgroSprint Zrt. által Karcag városban tervezett beruházással összefüggő egyes döntések meghozataláról**

Karcag Városi Önkormányzat Képviselő-testülete(a továbbiakban: Képviselő-testület) az Alaptörvény 32. cikk (1) bekezdés b) és e-f) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, továbbá az épített környezet alakításáról és védelméről szóló 1997. évi LXXVIII. tv. 6. § (1) bekezdése és 30/A. §-a, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletalapján az alábbiak szerint dönt:

1. A Képviselő-testület támogatja, hogy Karcag város településszerkezeti terve, illetve a helyi építési szabályzata és szabályozási terve úgy módosuljon, hogy azon megvalósulhasson az AgroSprint Zrt. (székhelye: 5300 Karcag, Arany J. u. 22., a továbbiakban: Beruházó) által Karcag Városi Önkormányzathoz benyújtott, jelen határozat mellékletét képező, 2020. október 29-én kelt Telepítési tanulmánytervében és beépítési tervében bemutatott beruházás.
2. A Képviselő-testület kiemelt fejlesztési területté nyilvánítja a jelen határozat 1. pontjában hivatkozott Telepítési tanulmánytervben bemutatott, beruházással érintett és azzal összefüggő területet.
3. A Képviselő-testület elrendeli, hogy a beruházással érintett erdőterület vonatkozásában szükségessé váló igénybevételi eljárás kerüljön megindításra azzal, hogy annak valamennyi költségét – ideértve az eljárás során előírt kötelezettségek teljesítésének költségeit is - a beruházó viseli. Ennek megfelelően a Beruházó és Karcag Városi Önkormányzat között településrendezési szerződés kerüljön megkötésre.
4. A Képviselő-testület felhatalmazza Karcag Városi Önkormányzat Polgármesterét a településrendezési eszközök módosításával és egyéb, a beruházás megvalósulásával kapcsolatos szerződések (településrendezési, településmérnöki, főépítészi, erdőügyi, vízügyi energia ügyi) és azok esetleges módosításainak aláírására.
5. A Képviselő-testület felkéri a Karcagi Polgármesteri Hivatalt a határozatból eredő szükséges intézkedések megtételére.

Felelős: Szepesi Tibor polgármester

Rózsa Sándor jegyző

Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal kamarai jogtanácsosa, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, helyben
7. AgroSrint Zrt., 5300 Karcag, Arany János u. 22.
8. Farkas Renáta főépítész, 5000 Szolnok, Dr. Sebestény Gy. út 24/A II/6
9. EX! Építésziroda Kft., 5000 Szolnok, Hunyadi út 41.
10. Nyester Ferenc, önkormányzati tanácsadó, helyben

Karcag, 2020. december 2.

|  |  |
| --- | --- |
|  | **(: Szepesi Tibor :)** |
|  | polgármester |

**A 228/2020 (XII. 03.) „kt” sz. határozat melléklete**

* Telepítési tanulmányterv az AgroSprint Zrt. új gyáregységének építéséhez Karcag 2020. október 29.